Reuse-Garfield laat tonge klap – en kyk kietsie se dieet
JY LEES NOU Reuse-Garfield laat tonge klap – en kyk kietsie se dieet
DIERBARE FOTO’S: Bejaarde blinde hond kry babagidsie
Tuis / Nuus / Genugtig!
Deur Kim Abrahams
Uitgawe 16 Augustus 2018
Hy is net drie jaar oud, maar Bron­son weeg dubbel die gewig van ’n gewone kat. Foto: Instagram/@IamBronsoncat.
Omdat sy vorige eienaar hom te veel gevoer het, is Bronson ’n enorme jong kat; nou volg die wêreld sy dieetreis.
Talle katliefhebbers spin as’t ware van lekkerkry wanneer hulle met hul troetelkat op hul skoot ontspan, maar om dié wolbol te vertroetel, moet jy murg in jou pype hê.
Want Bronson is geen veergewigkat wat in ’n oulike bolletjie kan opkrul terwyl jy televisie kyk nie. Die grootman laat trouens vir Garfield, wat in die strokiesprente so lekker aan lasagne weglê, soos ’n pikkie lyk wat aan tuna knibbel.
Maar die potjierol se dae van vraatsug is nou iets van die verlede. Die gemmermonster is op ’n streng dieet en die internet slurp die besonderhede oor sy dieetreis soos ’n bak vars room op.
Sy nuwe eienaars, Mike Wilson (35) en Megan Hanneman (29) van Wes- Michigan in Amerika, dokumenteer die kat se verslankingsreis op Instagram en meer as 67 000 mense volg dit met belangstelling.
Sy eienares, Megan Hanneman, het hom op ’n streng dieet geplaas en hy het al 700 g verloor. Foto: Instagram/@IamBronsoncat
“Hy word deur ’n gawe gemeenskap van mense aangemoedig,” sê Mike.
“Baie van sy volgelinge is bereid om hul wenke oor gewigsverlies by katte te deel en dit is ook ’n plek waar ons hul idees kan oordra. Dit is belangrik dat katte stadig gewig verloor, anders kan hulle ’n lewersiekte opdoen wat dodelik kan wees.”
Ons is taamlik seker hy is elke paar uur kos gege
Bronson het toevallig by Mike en Megan beland. Die paartjie besit ’n onderneming, Catastrophic Creations, wat katmeubels ontwerp wat teen die muur gemonteer word om aktiwiteit by binnenshuise troeteldiere te bevorder.
Hulle het reeds twee katte “wat ons ons meubel-idees help toets en ons wys wat hul gunstelingstukke is”, sê Mike.
A post shared by Bronson the cat (@iambronsoncat) on May 22, 2018 at 3:52pm PDT
“Eendag, net 45 minute voor ons by die werk moes wees, het ons besluit om by ons plaaslike diereskuiling te gaan rondkyk. Toe ons instap, het ons onmiddellik gehou van die sagmoedige reus met die naam Bronson.”
Hulle kon nie ophou na die gemmerkat kyk nie.
“Ek onthou my wange was seer van so lank glimlag,” sê Mike.
A post shared by Bronson the cat (@iambronsoncat) on May 30, 2018 at 5:13pm PDT
Die egpaar is die volgende dag terug om die mollige outjie aan te neem en hom weer perdfris en gesond te probeer kry.
Op drie jaar het Bronson die skaal op 15 kg getrek; dubbel die gewig van ’n gesonde volgroeide kat. Sy maagomtrek was ’n verstommende 81 cm.
This was Bronson’s first appearance. He made us wait for the front.
A post shared by Bronson the cat (@iambronsoncat) on Apr 24, 2018 at 12:50pm PDT
“Ons het nog nooit so ’n groot kat gesien nie,” sê Mike.
“Hy was waarlik reusagtig.”
Bronson se vorige eienaar was ’n bejaarde vrou wat nie baie beweeglik was nie en hom te veel gevoer het. Toe sy sterf, is Bronson na die skuiling gebring.
Hy speel 20 minute op ’n slag met speelgoed
“Ons dink Bronson was op ’n dieet van katpille, wat hoofsaaklik koolhidrate is. Ons is taamlik seker hy is elke paar uur kos gegee,” sê Mike.
“Sy bloedtoetse het getoon hy het geen gesondheidsprobleem wat sy gewigstoename sou veroorsaak nie; dus was dit net oormatigheid.”
Nadat hulle Bronson huis toe geneem het, het Mike en Megan hom veearts toe gevat. Dié het die kat op ’n streng dieet van 1 569 kJ per dag gesit.
Ok, so Bronson had a little bit of a stumble this month with his weight. He is a lot more active nowadays and it seems like he has been building his stamina up, however, he is up .2 lbs from last month. We'd like to think it's all muscle, but that is probably wishful thinking. When we first brought Bronson home, our other cats never touched his food, but this last month they actually prefer it. We have just been putting his dish of measured out food down a bunch times throughout the day. The issue may have been when we went out of town this last weekend. We decided that rather than isolate Bron-don in another room, we would just let him free feed for those two days and to put extra food out to account for our thief kitties. This turned out to be a huge mistake! ?????????? We have a Nest camera to watch him and he was eating like every hour or so. I think since he's been having his diet restricted that the two days turned into a bit of a eating contest for him. We do have a #surefeedmicrochippetfeeder coming in the mail to solve the issue and think he's going to be in a lot better shape next month.
A post shared by Bronson the cat (@iambronsoncat) on Jun 25, 2018 at 6:32pm PDT
“Hy hou van die kos, maar ’n mens kan sien hy wil nog hê. Hy maak ons in die middel van die nag wakker deur vir ’n peuselhappie te miaau,” sê Mike.
Bronson se maaltye bestaan uit die helfte katpille en die helfte graanvrye nat kos.
“Ons voeg water daarby sodat dit amper soos ’n sop word om hom versadig te maak.”
Bronson dut graag, maar Mike-hulle het ligte aktiwiteite ingesluit by sy dag.
“Hy speel 20 minute op ’n slag met speelgoed en ons dra hom ondertoe sodat hy teen die trap moet opklim om by sy gunstelingslaapplek uit te kom.”
Weens sy grootte moet Bronson vir eers in die huis gehou word, want hy is te oorgewig om medisyne teen vlooie en bosluise te kry.
Hy het ook ’n tandheelkundige operasie nodig om ’n gebreekte tand te verwyder, maar is nog te swaar vir narkose, sê Mike.
Bronson sal binnekort onherkenbaar slank wees. “Ons dink dié tyd volgende jaar sal hy ’n veel beter lewensgehalte hê,” sê Mike.
Dan sal dié kietsie inderdaad die kat se snorbaard wees.
BRONNE: DAILY MAIL, BOREDPANDA, THE MIRROR
Meer oor: kat| dieet
Kyk dié kat se skok toe hy die eerste keer ’n luislang sien
Goeiste! Kyk watter diertjie was toe reg oor die Sokkerwêreldbeker
KYK VIDEO: Te oulik! Verkeersbeampte keer voertuie voor sodat kat kan oorstap
Genugtig! Kyk net hierdie ongewone vriende…
Stylvolle kat is koeler as jy – en verkoop vis vir ’n lewe
KYK VIDEO: Genugtig! Is dit die wêreld se kwaaiste kat?
Tuisblad Kontak Gebruikersooreenkoms Gebruiksvoorwaardes en Bepalings Adverteer Skryf aan ons © 2019 (v6.4.0-hf.3-1) 24.com ALLE REGTE VOORBEHOU